Ek stel voor gefrustreerde Koper/Verkoper lê persoonlik besoek af en spandeer net ldag in die Aktesafdeling van 'n prokureurskantoor en hy sal meer empatie met ons as sekretaresses hê. Om 'n eiendom te koop is nie so eenvoudig as om 'n sjokolade oor 'n toonbank te koop en te loop nie.
Daar is oneindige baie detail waaraan aandag gegee moet word en hy moet ook onthou vir die meeste mense is dit sekerlik die grootste uitgawe of belegging wat hulle ooit in hulle lewens maak. Ook om die miljoene rande van korporatiewe instellings en beleggers te hanteer verdien baie versigtigheid en word daar doodseker gemaak dat beide die verkoper en die koper se belange beskerm word. Hoera vir al die Aktessekretaresse wat nog nie senu-ineenstortings gekry het nie.
Maak in die eerste plek seker dat die persoon wat die oordrag hanteer 'n gekwalifiseerde aktevervaardiger is. Onthou dat die verkoper (nie die eiendomsagent) die reg het om hierdie aktevervaardiger te nomineer.
Verder is dit belangrik om in gedagtete hou dat die oordragprosedure slegs deur die aktevervaardiger gefasiliteer word, en is die spoed in 'n groot mate afhanklik van die koper/verkoper. Hoe vinniger aan al die vereiste vir finansiering/verkoop van ander eiendomme waarvan die transaksie afhang voldoen word, hoe vinniger kan die transaksie geregistreer word.
Ek het die kommentaar deur die onderskeie persone hier gegee gelees en besef dat ek nie die enigste een is wat die frustrasie beleef van kliënte wat dink dat net hulle leêr in die laai gebêre word en daar niks aan gedoen word nie. Moontlik kan hierdie kommentare gebind word en aan verkoper/koper gestuur word saam met die eerste skrywe in 'n nuwe transaksie.
Dit is 'n geval van dat die koper deesdae sy brood aan beide kante gebotter wil hê tesame met die konfyt en room daarby - as jy goeie diens verlang dink ek is dit net minder as reg dat die Akteuitmaker dan dienooreenkomstig vergoed moet word.
Niks in die lewe om verniet nie daar is altyd 'n prys daaraan verbonde. Jy kan nie 'n Ferrari verwag vir 'n Tazz se "koopprys" nie.